

VLADA REPUBLIKE HRVATSKE

Zagreb, 18. siječnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o dopuni programa "COVID 19 zajam za obrtna sredstva"  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

 Na temelju članka 1. i članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_ 2021. donijela

**Z A K LJ U Č A K**

1. Zadužuje se Hrvatska agencija za malo gospodarstvo, inovacije i investicije (HAMAG-BICRO) da dopuni program "COVID 19 zajam za obrtna sredstva" na način da se program usmjeri i na mikro, mala i srednja poduzeća koja u 2020. godini ostvaruju pad prihoda od 20% i više u odnosu na 2019. godinu, a koja su sa potpomognutih područja prema indeksu razvijenosti, odnosno, jedinice područne (regionalne) samouprave razvrstane u I. skupinu sukladno Odluci Vlade Republike Hrvatske o razvrstavanju jedinica lokalne i područne (regionalne) samouprave prema stupnju razvijenosti (Narodne novine, broj 132/17), a to su Brodsko-posavska županija, Bjelovarsko-bilogorska županija, Ličko-senjska županija, Vukovarsko-srijemska županija, Sisačko-moslavačka županija i Virovitičko-podravska županija.
2. Ovaj Zaključak objavit će se Narodnim novinama.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O b r a z l o ž e nj e**

Zaključkom o mjerama pomoći gospodarstvu uslijed epidemije koronavirusa Vlade Republike Hrvatske od 30. studenog 2020. godine Hrvatska agencija za malo gospodarstvo, inovacije i investicije (HAMAG-BICRO) zadužena je izmijeniti program "COVID 19 zajam za obrtna sredstva" na način da se program usmjeri na mikro, mala i srednja poduzeća koja ostvaruju pad prihoda u odnosu na 2019. godinu, a koja su zatvorena Odlukom Stožera civilne zaštite Republike Hrvatske od 27. studenoga 2020. godine ili koja u 2020. godini ostvaruju pad prihoda od 60 % i više u odnosu na 2019. godinu.

Uslijed novonastalih okolnosti izazvanih epidemijom koronavirusa koje za posljedicu imaju zabranu odnosno ograničenje rada određenih djelatnosti potrebno je poduzeti dodatne aktivnosti pomoći gospodarstvu u cilju održanja poslovne aktivnosti odnosno zadržavanju zaposlenosti.

Ovim zaključkom, zadužuje se Hrvatska agencija za malo gospodarstvo, inovacije i investicije dopuni program „COVID 19 zajam za obrtna sredstva“ na način da se program usmjeri i na mikro, mala i srednja poduzeća koja u 2020. godini ostvaruju pad prihoda od 20% i više u odnosu na 2019. godinu, a posluju na potpomognutim područjima prema indeksu razvijenosti, odnosno, jedinice područne (regionalne) samouprave razvrstane u I. skupinu sukladno Odluci o razvrstavanju jedinica lokalne i područne (regionalne) samouprave prema stupnju razvijenosti Vlade Republike Hrvatske (Narodne novine, broj 132/17)